### NN 36/2020 (25.3.2020.), Odluka o privremenom ukidanju obveze plaćanja članarine

Hrvatska gospodarska komora

777

Na temelju članka 20. stavka 2. Zakona o Hrvatskoj gospodarskoj komori (»Narodne novine« broj 66/91 i 73/91) i članka 21. stavka 1. Statuta Hrvatske gospodarske komore (»Narodne novine« broj 39/16), Skupština Hrvatske gospodarske komore na izvanrednoj sjednici 20. ožujka 2020. godine donosi

ODLUKU

O PRIVREMENOM UKIDANJU OBVEZE PLAĆANJA ČLANARINE

Članak 1.

Ovom se Odlukom, uslijed epidemije bolesti COVID-19 uzrokovane SARS-CoV-2 virusom, temeljem Odluke Stožera civilne zaštite Republike Hrvatske o mjerama ograničavanja društvenih okupljanja, rada u trgovini, uslužnih djelatnosti i održavanja sportskih i kulturnih događaja, od 19. ožujka 2020. godine, privremeno ukida obveza plaćanja članarine za djelatnosti iz Priloga I., koji čini sastavni dio ove Odluke.

Članak 2.

Ovom Odlukom privremeno se do roka njenog važenja stavljaju izvan snage odredbe Odluke o financiranju Hrvatske gospodarske komore, kojima se propisuje obveza, visina i način plaćanja članarine za članice Hrvatske gospodarske komore iz članka 1. ove Odluke.

Članak 3.

Ova Odluka odnosi se i na članice Hrvatske gospodarske komore iz članka 2. stavaka 3. i 4. Zakona o Hrvatskoj gospodarskoj komori ako obavljaju djelatnost iz Priloga I. ove Odluke.

Članak 4.

Ova Odluka stupa na snagu danom objavom u »Narodnim novinama«, a primjenjuje se od 1. ožujka 2020. godine i vrijedi do 31. svibnja 2020. godine.

Klasa: 023-02/20-01/3

Urbroj: 311-02-00-00-20-2

Zagreb, 20. ožujka 2020.

Predsjednik
 dr. sc. Luka Burilović, v. r.

PRILOG I.

|  |  |
| --- | --- |
| G4725 | Trgovina na malo pićima u specijaliziranim prodavaonicama |
| G4741 | Trgovina na malo računalima, perifernim jedinicama i softverom u specijaliziranim prodav. |
| G4742 | Trgovina na malo telekomunikacijskom opremom u specijaliziranim prodavaonicama |
| G4743 | Trgovina na malo audio i videoopremom u specijaliziranim prodavaonicama |
| G4751 | Trgovina na malo tekstilom u specijaliziranim prodavaonicama |
| G4753 | Trgovina na malo sagovima i prostiračima za pod, zidnim i podnim oblogama u spec. prod. |
| G4754 | Trgovina na malo električnim aparatima za kućanstvo u specijaliziranim prodavaonicama |
| G4759 | Trgovina na malo namještajem, opremom za rasvjetu i ost. pr. za kućanstvo u spec. prodav. |
| G4761 | Trgovina na malo knjigama u specijaliziranim prodavaonicama |
| G4762 | Trgovina na malo novinama, papirnatom robom i pisaćim priborom u specijaliziranim prodavaonicama |
| G4763 | Trgovina na malo glazbenim i videozapisima u specijaliziranim prodavaonicama |
| G4764 | Trgovina na malo sportskom opremom u specijaliziranim prodavaonicama |
| G4765 | Trgovina na malo igrama i igračkama u specijaliziranim prodavaonicama |
| G4771 | Trgovina na malo odjećom u specijaliziranim prodavaonicama |
| G4772 | Trgovina na malo obućom i proizvodima od kože |
| G4777 | Trgovina na malo satovima i nakitom u specijaliziranim prodavaonicama |
| G4778 | Ostala trgovina na malo novom robom u specijaliziranim prodavaonicama |
| G4779 | Trgovina na malo rabljenom robom u specijaliziranim prodavaonicama |
| G4799 | Ostala trgovina na malo izvan prodavaonica, štandova i tržnica |
| I5610 | Djelatnosti restorana i ostalih objekata za pripremu i usluživanje hrane |
| I5629 | Ostale djelatnosti pripreme i usluživanja hrane |
| I5630 | Djelatnosti pripreme i usluživanja pića |
| J5914 | Djelatnosti prikazivanja filmova |
| N8230 | Organizacija sastanaka i poslovnih sajmova |
| P8551 | Obrazovanje i poučavanje u području sporta i rekreacije |
| P8552 | Obrazovanje i poučavanje u području kulture |
| P8553 | Djelatnosti vozačkih škola |
| P8559 | Ostalo obrazovanje i poučavanje, d. n. |
| Q8610 | Djelatnosti bolnica |
| R9001 | Izvođačka umjetnost |
| R9002 | Pomoćne djelatnosti u izvođačkoj umjetnosti |
| R9003 | Umjetničko stvaralaštvo |
| R9004 | Rad umjetničkih objekata |
| R9102 | Djelatnosti muzeja |
| R9311 | Rad sportskih objekata |
| R9312 | Djelatnosti sportskih klubova |
| R9313 | Fitnes centri |
| R9319 | Ostale sportske djelatnosti |
| R9321 | Djelatnosti zabavnih i tematskih parkova |
| R9329 | Ostale zabavne i rekreacijske djelatnosti |
| S9602 | Frizerski saloni i saloni za uljepšavanje |
| S9604 | Djelatnosti za njegu i održavanje tijela |
| S9609 | Ostale osobne uslužne djelatnosti, d. n. |